Hershel Shanks

**Hershel Shanks** (født 8. mars 1930 i Sharon i Pennsylvania i USA, død 5. februar 2021 i Washington DC) var en amerikansk advokat og bibelarkeolog som var grunnlegger og mangeårig redaktør av *[[Biblical Archaeology Review]]*.

I mer enn førti år formidlet han bibelarkeologiens verden til den brede offentlighet gjennom magasiner, bøker og konferanser. Shanks var i sin samtid «sannsynligvis verdens mest innflytelsesrike bibelske amatørarkeolog,» ifølge The New York Times' bokkritiker Richard Bernstein.

## Liv og karriere
### Bakgrunn
Hershet Shanks ble født i Sharon i Pennsylvania, hvor hans far eide en skoforretning. Han ble uteksaminert fra Haverford College (engelsk), Columbia University (sosiologi) og Harvard Law School. Etter drøye tre tiår med juridisk praksis ble han interessert i arkeologi i løpet av et år han tilbrakte i Jerusalem.

### Bibelarkeologi
I 1974 grunnla han *[[Biblical Archaeology Society]]* og i 1975 *Biblical Archaeology Review*, som han redigerte til han gikk over til å være 'Editor Emeritus' i 2018. Han har skrevet og redigert en rekke arbeider om bibelsk arkeologi. Han brukte pseudonymet «Adam Mikaya» for noen få artikler publisert i *Biblical Archaeology Review* (BAR). Han skrev også verk om Dødehavsrullene.

Shanks publiserte i *Biblical Archaeology Review* (BAR) diskusjoner om ektheten til en rekke artefakter, som: Berekhyahu Bullae, Elfenbensgranateplet, Jakobsossuariet, Joash-inskripsjonen, Maadana-seglet. Kjente arkeologer og epigrafister deltok i diskusjonene: Gabriel Barkay, Aaron Demsky, Robert Deutsch, André Lemaire, Régine Hunziker-Rodewald, Alan Ralph Millard, Ada Yardeni, Yuval Goren. Diskusjonene var svært opphetede og noen av diskusjonspartnerne ble mistenkt for å være medskyldige til falsknerier.

Yuval Goren undersøkte stykkene ved hjelp av røntgenfluorescensanalyse. Hans undersøkelser gav opphav til mistanke om forfalskninger. Shanks selv hadde en tendens til å se på artefaktene som ekte, men lot begge sider slippe til med sine argumenter.

I en rettssak for Israels høyesterett i 1993, ble Shanks og andre med saksøkt av den ledende Dødehavsrull-forsker Elisha Qimron for brudd på opphavsretten da Shanks, uten tillatelse, publiserte materiale skrevet av Qimron i *A Facsimile Edition of the Dead Sea Scrolls*. Han ble felt, og i 2000 ble Shanks' anke av den tidligere avgjørelsen avvist.

Shanks var redaktør for *Moment Magazine* i 15 år fra 1987.

Hans TV-opptredener inkluderte *Who Wrote the Bible?* (1996), *The Naked Archaeologist* (2005), og *Mysteries of the Bible*.

Shanks døde av komplikasjoner forårsaket av covid-19 i sitt hjem i Washington D.C. den 5. februar 2021, kort før sin 91-årsdag.

## Verker
### Bøker
* 
* 
* 
* 
* 
* 

### Som redaktør
* 
* 
* Hershel Shanks, editor, *Early Israel*, Biblical Archaeology Society 1990, 
* Hershel Shanks, editor, *Christianity and Rabbinic Judaism: A Parallel History of Their Origins and Early Development*, Biblical Archaeology Society 1992, 
* Hershel Shanks, editor, *Understanding the Dead Sea Scrolls: A Reader From the Biblical Archaeology Review*, Vintage Press reprint 1993, 
* Hershel Shanks and Suzanne F. Singer, editors, *Cancel My Subscription: The Best of Queries and Comments from Letters to Biblical Archaeology Review*, Biblical Archaeology Society 1995, 
* Hershel Shanks, editor, *Abraham & Family: New Insights into the Patriarchal Narratives*, Biblical Archaeology Society 2000, 
* Hershel Shanks, editor, *City of David: Revisiting Early Excavations*, English translations of Reports by Raymond Weill and Louis-Hugues Vincent, Notes and Comments by Ronny Reich, Biblical Archaeology Society 2004, 

### Memoarer
* 
## Referanser

## Eksterne lenker
* Biblical Archaeology Review  
*  Biblical Archaeology Society